streamline
Streamline, strømlinje, inden for design en formgivning, der bygger på de aero- og hydrodynamiske principper, som ligger til grund for fx flyvemaskiners strømlinjeformer: En afrunding af forenden og en tilspidsning mod bagenden gør strømningsmodstanden så lille som mulig, se også strømlinjer. 
I 1930-50'erne anvendte den amerikanske designer Raymond Loewy strømlinjeformer til bl.a. lokomotiver og biler, men også til mere statiske genstande som fx en blyantspidser fra 1933.